CELEX: 52007PC0342
Language: mt
Date: 2007-06-13
Title: Proposta għal deċiżjoni tal-Kunsill dwar l-istabbiliment tal-pożizzjoni tal-Komunità Ewropea fi ħdan il-Kunsill Ministerjali tal-Komunità għall-Enerġija tat-29 ta' Ġunju 2007 (Podgorica) fir-rigward ta' l-estensjoni ta' l-acquis comunautaire dwar is-sigurtà fil-provvista, l-assistenza reċiproka u l-effiċjenza fl-enerġija

Avviż Legali Importanti

|

52007PC0342

	[pic] | KUMMISSJONI TAL-KOMUNITAJIET EWROPEJ |Brussel 13.6.2007KUMM(2007) 342 finaliProposta għalDEĊIŻJONI TAL-KUNSILLdwar l-istabbiliment tal-pożizzjoni tal-Komunità Ewropea fi ħdan il-Kunsill Ministerjali tal-Komunità għall-Enerġija tat-29 ta' Ġunju 2007 (Podgorica) fir-rigward ta' l-estensjoni ta' l- acquis comunautaire dwar is-sigurtà fil-provvista, l-assistenza reċiproka u l-effiċjenza fl-enerġija(preżentata mill-Kummissjoni)MEMORANDUM TA’ SPJEGAZZJONIIl-Komunità Ewropea tipproponi l-estensjoni ta' l- acquis communautaire għall-partijiet Kontraenti. Din l-estensjoni skond it-Titlu II ta' l-EnCT issir permezz ta' l-Artikolu 100 (i) tat-Trattat tal Komunità għall-Enerġija. Il-Komunità Ewropea tipproponi li d-Direttivi u r-Regolamenti ġejjin jiġi adottati skond din il-proċedura:1.  Id-Direttiva 2005/89/KE li għandha x'taqsam mal-miżuri biex tissalvagwardja s-sigurtà tal-provvista ta' l-elettriku u l-investiment fl-infrastruttura2.  Id-Direttiva 2004/67/KE li għandha x'taqsam mal-miżuri biex tissalvagwardja s-sigurtà tal-provvista ta' gass naturali3.  Ir-Regolament 1775/2005/KE dwar il-kundizzjonijiet jew l-aċċess għan-netwerks tat-trażmissjoni tal-gass naturali.F'dan ir-rigward, il-Kummissjoni għandha teżamina l-mezzi xierqa biex tiżgura l-koordinament mill-qrib tal-korpi rilevanti u/jew il-konsolidazzjoni ta' dawn il-korpi.Fir-rigward ta' l-obbligu legali speċifiku (l-assistenza reċiproka) taħt l-Art. 46 tat-Trattat tal-Komunità għall-Enerġija, jiġifieri l-adozzjoni ta' att proċedurali għat-tħaddim ta' l-obbligu dwar l-assistenza reċiproka, il-Komunità Ewropea tipproponi li l-limitu taż-żmien fl-Art. 46 tat-Trattat tal-Komunità għall-Enerġija jiġi estiż sa sentejn jew 3 skond l-Art. 100 (i), fuq il-bażi li l-UE qed tikkunsidra din il-kwistjoni u tkun inkonsistenza li t-Trattat tal-Komunità għall-Enerġija jimxi 'l quddiem qabel ma' l-UE tkun ħadet pożizzjoni internament. Inkella, jkun hemm riskju ta' diskriminazzjoni fost il-Partijiet (ara l-Artikolu 4(6) tad-Deċiżjoni tal-Konklużjoni (id-29 ta' Mejju 2006 L198/15 – 2006/500/KE). Il-Grupp Permanenti ta' Livell Għoli għandu jiġi mitlub jipproduċi rapport lill-UE li jirrifletti l-opinjonijiet tal-Partijiet Kontaenti sabiex dawn l-opinjonijiet ikunu jistgħu jingħataw fid-dibattitu ta' l-UE.Din il-proposta ma tikkostitwix obbligu finanzjarju min-naħa ta' l-Unjoni Ewropea. L-aspetti finanzjarji tal-proposta jiġu kkunsidrati fil-kuntest tal-proposta finali dwar il-baġit tal-Komunità għall-Enerġija għall-2008/2009.Proposta għalDEĊIŻJONI TAL-KUNSILLdwar l-istabbiliment tal-pożizzjoni tal-Komunità Ewropea fi ħdan il-Kunsill Ministerjali tal-Komunità għall-Enerġija tat-29 ta' Ġunju 2007 (Podgorica) fir-rigward ta' l-estensjoni ta' l- acquis comunautaire dwar is-sigurtà fil-provvista, l-assistenza reċiproka u l-effiċjenza fl-enerġijaIL-KUNSILL TA’ L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea, u b'mod partikolari it-2 paragrafu ta' l-Artikolu 300(2) tiegħu,Wara li kkunsidra d-Deċiżjoni tal-Kunsill tad-29 ta' Mejju 2006 dwar il-Konklużjoni tal-Komunità Ewropea dwar it-Trattat tal-Komunità għall-Enerġija (2006/500/KE), u b'mod partikolari l-Artikolu 4 tagħha,IDDEĊIEDA KIF ĠEJ:Artikolu WaħdaniIl-pożizzjoni tal-Komunità Ewropea fi ħdan il-Kunsill Ministerjali fir-rigward ta' l-Aġenda Ministerjali stabbilita għal-laqgħa Ministerjali tal-Komunità għall-Enerġija li għandha ssir f'Podgorica fid-29 ta' Ġunju 2007 huwa deskritt fl-Anness ta' din id-deċiżjoni.Magħmula fi Brussell,Għall-KunsillIl-PresidentANNESSEstensjioni tal- acquis communautaireIl-Komunità għandha tipproponi l-inklużjoni tad-Direttivi 2005/89/KE li għandha x'taqsam mal-miżuri biex tissalvagwardja s-sigurtà tal-provvista ta' l-elettriku u l-investiment fl-infrastruttura u 2004/67/KE li għandha x'taqsam mal-miżuri biex tissalvagwardja s-sigurtà tal-provvista ta' gass naturali u r-Regolament 1775/2005/KE dwar il-kundizzjonijiet jew l-aċċess għan-netwerks tat-trażmissjoni tal-gass naturali fit-Trattat tal-Komunità għall-Enerġija abbażi ta' l-Artikolu (ii) ta' dak it-Trattat, flimkien ma perjodi xierqa ta' tranżizzjoni.F'dan ir-rigward, il-Kummissjoni għandha teżamina l-mezzi xierqa biex tiżgura l-koordinament mill-qrib tal-korpi rilevanti u/jew il-konsolidazzjoni tal-kumitati.Is-sigurtà tal-provvistaFir-rigward ta' l-Artikolu 29 tat-Trattat tal-Komunità għall-Enerġija, il-Komunità tista' taqbel ma' Miżura (jew mekkaniżmu) ta' implimentazzjoni li sostanzjalment tirripproduċi/(jirripproduċi) l-impenji li ttieħdu taħt id-Direttivi 2005/89/KE li jikkonċernaw miżuri li jissalvagwardjaw is-sigurtà tal-provvista tal-gass naturali fil-livell ta' l-Istat Membru, u l-Komunità tista' taqbel li tikkomunika f'forma aggregata din id-dejta msemmija lis-Segretarjat tal-Komunità għall-Enerġija.Assistenza reċiprokaFir-rigward ta' l-Artikolu 44-46 tat-Trattat tal-Komunità għall-Enerġija u l-emenda proposta tagħha fi ħdan il-qafas tal-Komunità għall-Enerġija biex testendi l-perjodu taż-żmien sa sentejn jew 3 skond l-Artikolu 100 (i) tat-Trattat tal-Komunità għall-Enerġija, il-Komunità tista' taqbel ma'- miżuri biex tissalvagwardja u klawżola ta' assistenza reċiproka fil-każ ta' disturbi reġjonali fis-swieq ta' l-enerġija li jirriproducu sostanzjalment l-Artikolu 24 tad-Direttiva 2003/54/KE u l-Art 26 tad-Direttiva 2003/55/KE[1], u acquis communautaire ieħor applikabbli; u- l-istabbiliment ta' grupp ta' ħidma biex jeżamina din il-kwistjoni bil-għan li jipproduċi rapport għall-kunsiderazzjoni mill-Kunsill Ministerjali tal-Kumunità għall-Enerġija mhux aktar tard miż-żmien ta' sena oħra.L-effiċjenza fl-enerġijaFir-rigward ta' l-Artikolu 35 tat-Trattat tal-Komunità għall-Enerġija, il-Komunità tista taqbel ma' l-istabbiliment ta' task force biex jipproduċi pjan dettaljat li jikkunsidra kwistjonijiet ta' l-effiċjenza fl-enerġija fil-Komunità għall-Enerġija.[1] Nota tat-test meħuda direttament mid-dok. 7554/04, miftiehem fil-Kunsill fis-6 ta' April 2004.